NaiveNeuron/SloPal huggingface dataset:
R. Madej, poslanec: (2005-03-15):
Návrh zákona obsahuje z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Ústavný zákon č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie umožňuje, aby Národná rada zákonom poverila určený výbor schvaľovaním stanovísk Slovenskej republiky k návrhom právne záväzných aktov a iných aktov Európskych spoločenstiev a Európskej únie. Navrhovaný zákon zabezpečuje, aby Výbor Národnej rady Slovenskej republiky pre európske záležitosti vykonával pôsobnosť Národnej rady, ktorá jej vyplýva z ústavného zákona. Dôvodová správa uvádza, že návrh zákona je v súlade s Ústavou Slovenskej republiky, ústavnými zákonmi a s platnými medzinárodnými záväzkami Slovenskej republiky. Návrh zákona si nevyžiada zvýšené nároky na štátny rozpočet a nezakladá nároky na verejné financie. Výdavky vzniknuté z titulu vytvorenia Výboru Národnej rady Slovenskej republiky pre Európske záležitosti a pracovísk v zahraničí budú zabezpečené v rámci limitu výdavky schválených pre kapitolu Kancelárie Národnej rady Slovenskej republiky. Návrh zákona teda nebude mať dopad ani na zamestnanosť a ani vplyv na životné prostredie. Osobitná časť dôvodovej správy obsahuje odôvodnenie jednotlivých ustanovení návrhu zákona. Doložka zlučiteľnosti návrhu zákona s právom Európskej únie spĺňa náležitosti ustanovené v čl. 3 legislatívnych pravidiel tvorby zákonov. Vyplýva z nej, že problematika návrhu zákona nie je upravená v práve Európskej únie, ale možno k nej uviesť článok 6 zmluvy o Európskej únii. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku prerokuje uvedený návrh zákona v druhom čítaní. V súlade s rozhodnutím predsedu Národnej rady Slovenskej republiky č. 1039 z 9. februára 2005 podľa § 74 rokovacieho poriadku Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre európske záležitosti. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní do 4. mája roku 2005 a v gestorskom výbore do 6. mája 2005. Ďakujem pekne, pán predsedajúci, skončil som.
Pellegrini, Peter, podpredseda NR SR (2020-07-14):
Bol rýchly. Dávam teraz slovo spoločnému spravodajcovi, predsedovi výboru pre financie a rozpočet pánovi poslancovi Mariánovi Viskupičovi, aby nás informoval o výsledku prerokovania. Nech sa páči.
P. Hrušovský, podpredseda NR SR: (2001-12-18):
(Hlasovanie.) Prítomných je 107 poslancov, za 76, proti 20, zdržalo sa 10, nehlasoval 1. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona, ktorým sa mení a dopĺňa zákon o civilnom letectve a o zmene a doplnení niektorých zákonov. Pýtam sa prítomných pánov poslancov, či chcú podľa § 85 zákona o rokovacom poriadku využiť možnosť vystúpiť v treťom čítaní v rozprave. Nie je to tak, preto vyhlasujem rozpravu o tomto bode programu za skončenú. Pristúpime k hlasovaniu o návrhu zákona ako o celku s odporúčaním gestorského výboru, pán spoločný spravodajca... G. Palacka, poslanec: Zákon schváliť.
Pellegrini, Peter, predseda NR SR (2015-09-30):
Pripomínam, že pán poslanec Hlina pred troma minútami podal svoj pozmeňujúci návrh a teraz sa množí, takže nevidím nič zlé, že by sa dialo v tejto rokovacej sále a plne ide v zmysle rokovacieho poriadku aj poslanec Hlina. Pán poslanec Hlina, vy máte faktickú, nech sa páči, prepáčte.
Blanár, Juraj, podpredseda NR SR (2023-02-09):
Pán spravodajca Šefčík, nech sa páči.
Pellegrini, Peter, podpredseda NR SR (2020-07-08):
Ďakujem pekne. To boli názory a otázky poslancov Národnej rady Slovenskej republiky. Teraz sa budem pýtať, ktorý z, ktorá z poslankýň alebo poslancov Európskeho parlamentu chce za dve minúty sa vyjadriť k tomu, čo zaznelo teraz v tých otázkach. Nemáme k dispozícii elektronicky sa možnosť prihlásiť. Samozrejme, slovo vám už dáme na tom mieste, na ktorom sedíte, ale evidujem, ten, kto chce vystúpiť, nech dá, zdvihne ruku, tu vidím (predsedajúci hovorí mimo mikrofónu), že všetci okrem pána poslanca Číža, na tejto strane všetci. Tak začnime skraja, máme to vybavené. Pán poslanec Uhrík, nech sa páči.
Mikulec, Roman, poslanec NR SR (2024-01-09):
Ďakujem pekne. Ľubo, ďakujem za tvoje vystúpenie. Ty si zopakoval tie dôvody, pre ktoré nie je prípustné, aby to takýto, takáto novela bola prejednávaná v skrátenom legislatívnom konaní. Naozaj žiadny zákon a hlavne teda rokovací poriadok, ktorý presne uvádza, v akým prípadoch môže byť použité skrátené legislatívne konanie, tak ten toto, v tomto prípade nie je naplnená ani jedna vec z toho zákona. Ale ty si spomenul aj tie niektoré príklady na záver. Ja si myslím, že ľudia a občania Slovenskej republiky mnohí si to vôbec nedokážu teraz možno ani predstaviť, čo by sa mohlo diať. Ty si niektoré z tých príkladov spomenul. To nie je o tom, ani ja nechcem priať nikomu nič zlé, ale bohužiaľ, život prináša so sebou aj mnohé veci, ktoré sa dejú, a naozaj dnes asi nikto z nás nedokáže povedať tak, ako to bolo aj spomenuté v niektorej rozprave pred tebou, že nemusí človek na to vyzerať, aby spáchal niečo zlé, a my tu dnes rokujeme alebo hovoríme o tom, že prijatím novely Trestného zákona sa otvoria dvere na páchanie mnohej trestnej činnosti ľuďom, páchateľom, ktorí jednoducho možno dnes majú určité zábrany a práve preto, že sú trestné sadzby také, aké sú, práve preto, že sú premlčacie doby také, aké sú, a my sa tu dnes bavíme o návrhu pána ministra spravodlivosti Suska, ktorý chce tieto trestné sadzby radikálne znižovať, chce znižovať premlčacie doby, čím sa mnohé skutky, ktoré budú spáchané a dejú sa obyčajným ľuďom, stanú úplne, by som povedal, až také, že si povedia tí páchatelia, však čo sa... (Prerušenie vystúpenia časomerom.)
Figeľ, Ján, podpredseda NR SR (2012-08-03):
Ďakujem pekne. Ďalším prihláseným do rozpravy je pán poslanec Jozef Mihál. Ja by som poprosil aj technikov, aby tie uhorky zobrali odtiaľto. Vám sa páčia. Uhorková sezóna. Dobre. Pán poslanec, nech sa páči, máte slovo.
M. Číž, podpredseda NR SR: (2009-06-18):
Teraz dávam slovo spravodajkyni, ktorú určil navrhnutý gestorský výbor pre ľudské práva, národnosti a postavenie žien pani poslankyni Viere Mazúrovej, uvedie spravodajskú správu.
Nicholsonová, Lucia, poslankyňa NR SR (2015-07-01):
Ďakujem pekne za slovo. Ja sa musím priznať, že ja vôbec nerozumiem tej debate o tých kvótach, lebo teda v mojom svete to funguje tak, že to, čo sa hrá v rádiách, by mali regulovať poslucháči, teda trh, a nie vonkoncom štát, lebo tá moja sloboda ako poslucháča spočíva v tom, že si vyberiem také rádio, ktoré chcem počúvať, lebo hrá kvalitnú hudbu, a nie určite rádio, ktoré ste vy spomínali, pán poslanec, ktoré hrá Rytmusa. Také rádio ja nepočúvam. Ja už celé roky počúvať Rádio FM, a by som vám to chcela aj odporučiť, kde hrajú kvantum naozaj kvalitnej slovenskej hudby, pretože slovenskí interpreti a autori, to nie je len Rytmus, to sú naozaj kvalitné kapely, ktoré, tie mladé nachádzajú napríklad v relácii Demovnica, vrelo odporúčam, pán poslanec. A ja by som za všetky kapely spomenula Puding pani Elvisovej, Saténové Ruky, Korben Dallas, Janu Kirschner, týchto interpretov, ktorí sú veľmi kvalitní. A sú dostupní napríklad na tom Rádiu FM. Určite nebudem počúvať rádiá, ktoré predávajú ako jediného slovenského autora a protagonistu rapera Rytmusa.
Pelegrini, Peter, poslanec NR SR (2010-12-16):
Ďakujem pekne za slovo. Pán minister, opäť – tak ako pred cirka dvoma mesiacmi – ste toho narozprávali veľmi veľa, ale v skutočnosti ste nepovedali dokopy nič. Jediný fakt, ktorý sa dá z tohto vášho vystúpenia vyvodiť, a jediná pravda, ktorá platí, je, že ste svojím rozhodnutím zastavili výstavbu 105 km diaľnic na nasledujúce obdobie – a to je to jasné posolstvo z vašej reči. Ostatok boli len vízie, plány, ktoré už plánujete pol roka a budete plánovať ešte ďalšieho, žiaľ, neviem, či sa dočkáme aj nejakých skutkov. A je mi ľúto, že musím skonštatovať, že zatiaľ ste pre mňa len ministrom, počas ktorého vedenia sa v budove Železničnej spoločnosti zriaďuje kaplnka pre modlenie a pod ktorého vedením sa ešte aj ten poschodový vlak, ktorý ste nedávno odovzdávali, musel premenovať z Jánošíka na Svätú Katarínu a to je, žiaľ, žalostne málo. Ďakujem pekne.
Zmajkovičová, Renáta, podpredsedníčka NR SR (2013-05-30):
Prerušujem rokovanie o tomto bode programu. Pristúpime k prvému čítaniu o návrhu poslancov Jána Hudackého, Jána Figeľa a Pavla Zajaca na vydanie zákona o rodinnom podnikaní a o zmene a doplnení niektorých zákonov . Návrh zákona je pod tlačou 485, návrh na jeho pridelenie na prerokovanie výborom je v rozhodnutí č. 466. Dávam slovo poslancovi Jánovi Hudackému, aby návrh zákona uviedol. Nech sa páči, pán poslanec.
Pavlis, Pavol, poslanec NR SR (2010-08-05):
Ďakujem za slovo, pán predsedajúci. Ja len krátko. Áno, s pánom kolegom Matejom sme sedeli prednedávnom v Dozornej rade Fondu národného majetku. O týchto veciach sme, myslím, že korektne a otvorene rozprávali obidvaja, aj napriek tomu, že sme každý z iného politického spektra. Už dávnejšie sme hovorili o tom, že ten fond treba zefektívniť. My sme k tomu pristúpili, len vy pristupujete k tomu, že ten fond treba úplne zrušiť, čo si myslím, že nie je správne riešenie, napriek tomu, že dáva priestor aj opozícii kontrolovať celý proces, ktorý na Fonde národného majetku bude prebiehať. Vy ste prišli s riešením, že Fond národného majetku zrušiť, prevediete všetky akcie, všetky podniky, ktoré vám zostanú, na ministerstvá, kde už potom naozaj opozícia nemá šancu kontrolovať celý ten proces. A tak, ako som povedal, je kopec problémov, ktoré má Fond národného majetku, je to neštátna organizácia, zvláštnym zákonom postavená, zriadená, ako sa s tým vysporiadajú ministerstvá, či už, čo sa týka záväzkov, čo sa týka rizík, takže to už bude potom na štát. Neviem, či ste o tom rozmýšľali, o tom, ako ďalej. Čo sa týka toho letiska, my sme prišli s tou koncepciou, že to letisko naozaj treba postaviť, štát sa o to postará. A je to dnes na tom, že štát už vytvoril tie podmienky na to, a to letisko je v takom stave, že môže začať podnikať, začať vytvárať podmienky na otvorenie tých liniek. Ako za toho starého stavu, v ktorom letisko bolo ,si myslím, že si naozaj nikto by tam asi neprišiel. Dnes už ten priestor je a myslím si, že keď budú hľadať strategického partnera a budú to predávať, máte tam priestor dnes už aj pre mesto.
Blanár, Juraj, podpredseda NR SR (2022-05-05):
Vyhlasujem všeobecnú rozpravu za uzavretú. Pán navrhovateľ, máte záujem o záverečné slovo? Nech sa páči.
M. Košútová, poslankyňa: (2006-08-03):
A čo sa týka odbytových združení, tie tiež nie sú spásou pre poľnohospodárstvo, ale to sú otázky, ktoré by sme si mohli vysvetliť neskoršie. Ďakujem.
Heger, Eduard, poslanec NR SR (2018-12-03):
Ďakujem pekne. Anka, ja keď tak pozerám a vlastne vnímam aj teba, aj Soňu Gaborčákovú, našu tieňovú ministerku v tomto rezorte sociálnych vecí, práce a rodiny, ako ľudí, ktorí pristupujú k tejto problematike, ale vôbec k problematike tohto rezortu veľmi komplexne. A naozaj, keď príde akékoľvek riešenie, tak vyslovene sa pozeráte na to z pohľadu celkovej problematiky a tých komplexných riešení. A to sa mi páči, že aj Soňa ako, ešte ak za chvíľku vystúpi, tak sú to vlastne návrhy a riešenia, ktoré nezabúdajú na nikoho a nesnažia sa len ako keby rýchlo vyriešiť nejakú konkrétnu vec alebo prípadne prísť s nejakým marketingovým návrhom, ktorý naozaj pôsobí mnohokrát aj počas procesu ako nedomyslený. A v tomto oceňujem teda určite vašu poctivú prácu a zároveň aj ten rozmer, pretože to je to, že to, čo si, Anka, predniesla v tom pozmeňujúcom návrhu, je, že, že myslite komplexne na všetky dotknuté skupiny, ktoré môžu byť proste zahrnuté, keď sa ide takéto opatrenie robiť, aby sme na nikoho nezabudli, pretože v konečnom dôsledku naozaj bavíme sa tu o osudoch ľudí, ktorí to cítia a s ktorými vy ste blízko. Takže vďaka za tú poctivú robotu a určite teda oceňujem v tomto aj kolegu Mira Sopka, ktorý tam tak medzi vami sedí za ten rezort školstva a pridáva sa do diskusie. A myslím, že toto je práve dôležité, naozaj viesť konštruktívnu diskusiu, ktorá prinesie riešenia a ktorá neprinesie len nejaké politické body, ale ktorá v konečnom dôsledku prinesie riešenia pre ľudí, lebo od toho tu sme. Ďakujem.
Blanár, Juraj, podpredseda NR SR (2022-11-30):
Načo toto bolo dobré?
Kollár, Boris, predseda NR SR (2022-05-24):
Aha, prepáčte. Nech sa páči, pán poslanec.
P. Hrušovský, predseda NR SR: (2005-12-13):
V piatok sme prerušili rokovanie pri prerokúvaní vládneho návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , ktorého predkladateľom bol pán minister zdravotníctva. Vystúpili všetci prihlásení poslanci v rozprave. Vyhlasujem rozpravu za skončenú. Pán navrhovateľ ma informoval, že si nežiada vystúpiť a zaujať stanovisko k rozprave. Pýtam sa pána spoločného spravodajcu, či chce urobiť tak on. Nie. Prerušujem rokovanie o tomto bode programu. A prosím teraz pána ministra vnútra  Vladimíra Palka, aby z poverenia vlády Slovenskej republiky Národnej rade predložil, uviedol a odôvodnil vládny návrh zákona, ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov , ktorý prerokúvame ako tlač 1292. Mám informáciu, že pán minister vnútra je v Národnej rade Slovenskej republiky, rokuje... Pán minister, vítam vás. Nech sa páči, odôvodnite Národnej rade uvedený vládny návrh zákona.
Ďuriš Nicholsonová, Lucia, podpredsedníčka NR SR (2017-04-07):
Pán poslanec Číž.
Šipoš, Michal, poslanec NR SR (2023-11-21):
Ďakujem pekne. Tak toto bol presne Ľubo Galko, vecný, priamy, konštruktívny. Chcem sa veľmi pekne poďakovať za to, ako si ukázal na jasných faktoch a jasne si vyškolil vládnych poslancov a ministrov, ako neporušovať a neznásilňovať legislatívny proces. Tak  ako si povedal, nie je to ani pokojnejšie, ani bezpečnejšie, ani lepšie. Vládni politici, ja by som poprosil, pán predsedajúci, aby ste... (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2019-05-15):
Ďakujem pekne, pán spravodajca. Otváram všeobecnú rozpravu. Písomne sa neprihlásil nikto. Teraz otváram možnosť prihlásiť sa k tomuto bodu ústne. Končím možnosť prihlásiť sa do rozpravy. Neprihlásil sa nikto. Vyhlasujem rozpravu za skončenú a prerušujem rokovanie o tomto bode programu. Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Návrh zákona je uverejnený ako tlač 1470 a návrh na jeho pridelenie na prerokovanie výborom je v rozhodnutí č. 1558. Tento návrh zákona uvedie pani navrhovateľka, pani poslankyňa Verešová. Nech sa páči.
Glváč, Martin, podpredseda NR SR (2018-05-29):
Pán poslanec Schlosár.
Paška, Pavol, predseda NR SR (2014-02-12):
(Hlasovanie.) 142 prítomných, 63 za, 21 proti, 55 sa zdržalo, 3 nehlasovali. Návrh sme neschválili. Pán poslanec Kollár uvedie hlasovanie v prvom čítaní o návrhu poslanca Matoviča na zmenu a doplnenie zákona č. 120 o platových pomeroch niektorých ústavných činiteľov, je to tlač 851. (Hlasovanie o návrhu poslanca Národnej rady Slovenskej republiky Igora Matoviča na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov , tlač 851.)
Krúpa, Juraj, poslanec NR SR (2023-12-15):
To nie, ešte raz, vráťte mi slovo, pán predsedajúci! Toto je (reakcia z pléna: „To je procedurálny návrh." ), úplne normálne vy ste ma vypli, ste ma vypli a ja vás žiadam, aby ste mi vrátili slovo a vrátili čas.
Poliačik, Martin, poslanec NR SR (2012-08-08):
Ďakujem, pán predseda. Jedna vec, o ktorej som nehovoril v mojom predchádzajúcom vstupe, a myslím si, že si zaslúži spomenutie, je situácia, ktorú tento návrh navodí pre doktorandov. Doktorandi ako ľudia, ktorí presiahnu tú hranicu, ktorá je zadefinovaná v tomto zákone, a tým pádom na nich padne plná tiaha odvodov a budú zaradení do tej skupiny, z ktorej budú nanovo z odvodnení plnou pálkou. Pán minister, obávam sa, že pre mnohých to bude znamenať koniec ich akademickej kariéry. Všetci veľmi dobre vieme, akým spôsobom sú doktorandi platení, že väčšinu svojho času musia venovať, ak to chcú robiť poctivo, poctivú akademickú prácu, že mnohí z nich prednášajú na vysokých školách, že nie každý dokáže dizertačku napísať takým spôsobom ako predseda KDH a tým pádom, že jednoducho potrebujú svoj čas a svoju energiu míňať na veci, ktoré priamo súvisia s ich prípravou na budúcu akademickú kariéru, alebo že musia energiu jednoducho venovať tomu, aby z nich boli kvalitní vedeckí pracovníci. Ak ich ale zaťažíme odvodmi takým spôsobom, ako to navrhuje tento predkladaný materiál, obávam sa, že mnoho mladých nádejných ľudí, ktorí by mohli dvíhať intelektuálnu úroveň tohto národa, jednoducho si to nebude môcť dovoliť. Preto už teraz dávam do pozornosti jeden z pozmeňujúcich návrhov, ktorý budeme predkladať v druhom čítaní, pán minister, a dúfam, že ak bude vytvorený sľubovaný priestor pre vylepšenie tohto zákona, tak minimálne v tejto veci ustúpite zo svojej súčasnej pozície a že pre doktorandov, ktorí sa pripravujú na svoju budúcu akademickú kariéru a ktorí pracujú na tom, aby naozaj sa stali intelektuálnou elitou, boli zachované podmienky také, aké majú doteraz, a že im budeme aj naďalej umožňovať venovať sa v prvom rade tomu, aby pracovali na svojich vedeckých prácach a na svojich schopnostiach, aby nemuseli rozmýšľať nad tým, akým spôsobom sa uživiť. Už teraz tie peniaze, ktoré za svoju prácu dostávajú, sú malé. Mnohí z nich tak či tak musia pracovať popri štúdiu a nejakým spôsobom uživiť jednak seba, a ak majú rodiny, tak aj svoje mladé rodiny. A myslím si, že je veľmi nemiestne, aby sme pre nich túto situáciu zhoršovali. S tým pozmeňovákom, o ktorom hovorím, príde kolega Mihál. A ja veľmi dúfam, že ak je tu priestor pre to, aby sa niektoré veci zlepšili, tak ho poslanci vládnej strany podporia. Ďakujem.
Susko, Boris, poslanec NR SR (2023-02-16):
K čomu vlastne sú tieto stanoviská klubov, lebo také niečo rokovací poriadok nepozná. (Povedané súbežne s predsedajúcim.)
Pellegrini, Peter, predseda NR SR (2024-02-27):
Prezentujme sa a hlasujme o návrhu výboru vrátiť toto uznesenie na dopracovanie. (Hlasovanie.) Prítomných 137 poslancov, za 76, proti 18, zdržalo sa 42, nehlasoval 1. Konštatujem, že Národná rada sa uzniesla, že vráti tento návrh uznesenia navrhovateľovi na dopracovanie . Nasleduje hlasovanie o návrhu uznesenia, ktorým sa pripája k záverom zo zasadnutia Európskej rady z dní 26. a 27. októbra 2023, ktoré za Slovenskú republiku podporil predseda vlády Robert Fico vo veci odsúdenia útočnej vojny Ruska proti Ukrajine a odsúdenia Hamasu za brutálne a nerozlišujúce teroristické útoky v Izraeli, tlač 69, bod 84 programu. Prosím poverenú členku výboru pre obranu a bezpečnosť pani poslankyňu Irenu Bihariovú, aby toto hlasovanie uviedla. (Hlasovanie v prvom čítaní o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky, ktorým sa pripája k záverom zo zasadnutia Európskej rady z dní 26. a 27. októbra 2023, ktoré za Slovenskú republiku podporil predseda vlády Slovenskej republiky Robert Fico vo veci odsúdenia útočnej vojny Ruska proti Ukrajine a odsúdenia Hamasu za brutálne a nerozlišujúce teroristické útoky v Izraeli , tlač 69.)
Grendel, Gábor, poslanec NR SR (2018-02-15):
Ďakujem pekne. Pri hlasovaní 203, tlač 814, ma zariadenie vykazuje za, chcel som nehlasovať.
Novotný, Viliam, poslanec NR SR (2015-04-15):
Ďakujem pekne. Ja prijímam tú výzvu pána poslanca Lipšica, aby sme nehovorili o minulosti, ale o tom, ako zdravotníctvo funguje teraz. Ale napriek tomu si dovolím tri vety, keďže ma pán minister menoval vo svojom vystúpení. Pán minister, čo ste nám tu púšťali? Vy nám tu púšťate skutočnosť, že ministerstvo zdravotníctva odporúčalo štátnym nemocniciam, aby si posudok urobilo u štátnej inštitúcie Ústavu súdneho inžinierstva Žilina? Vy nám tu púšťate, že na ministerstve nejaký úradník hovorí o tom, že predseda zdravotníckeho výboru, toho času to bol Viliam Novotný, teda ja, hovorí, že je správne, aby posudok na štátne nemocnice robila štátna inštitúcia? Ja si za tým stojím. Čo to tu púšťate?! O čom hovoríte? Vy ste pripravili projekt novej nemocnice v Bratislave za 1,2 mil. eur cez Ernst & Young. Idete im zaplatiť ďalšie 2 mil. eur. Dokopy 3,2. A vo Vestníku ÚVO je napísané, že verejný obstarávateľ napriek mesiacom prípravy doteraz nevie presne zadefinovať, o čo ide súťažiť, čo je vlastne potreba. Za 3,2 mil. eur! A vy namietate, že niekto išiel zadať posudky na bezmála dvadsať nemocníc Ústavu súdneho inžinierstva Žilina, štátnej inštitúcii? Pán minister, predstava o zdravotníctve, o ktorom ste tu hovorili, neexistuje. Vy hovoríte o tom, že sa znižuje zadlžovanie nemocníc? V Národnom pláne reforiem, ktorý bol teraz zverejnený, ministerstvo financií očakáva dlh zdravotníctva na konci roku 2016 500 mil. eur. Vy hovoríte, že ste zastavili reexport liekov. Európska komisia voči nám začala konanie v tejto veci. Teraz tu bol eurokomisár. O čom vy rozprávate? Vy žijete v inom zdravotníctve ako občania tejto krajiny.
Rajtár, Jozef, poslanec NR SR (2018-10-18):
Ďakujem za slovo. Samozrejme, kvitujem snahu, to, že vysporiadavať sa s potenciálne skorumpovanými zamestnancami a manažérmi, ale ono celkovo ten systém na tej finančnej správe nefunguje aj vo vzťahu napríklad k whistleblowerom, keďže je tam nejaká jednotka, ktorá ich eviduje, keď niečo niekto nahlási. V praxi to funguje tak, že pokiaľ vedenie, ktoré je prepojené aj s vedením tejto jednotky, jednoducho chce, aby nejaká transakcia sa uskutočnila, aby peniaze odišli, tak jednoducho pozdržiavajú hlásenia od zamestnancov do toho momentu, kedy je už transakcia vybavená, zlodeji majú, čo chceli, a potom láskavo, láskavo prijmú nejaké hlásenie, keď už je po funuse. Finančnú správu treba riešiť personálne aj organizačne úplne, úplne od základu a, samozrejme, od vrchu nadol predovšetkým a treba systematicky takisto vyriešiť inšpekciu. Nezachytil som, čo sa bude diať s inšpekciou, pretože aj na tejto schôdzi sa rieši inšpekcia Policajného zboru, ale rovnako, samozrejme, aj armáda, ale finančná správa, je tam inšpekcia, ktorá absolútne nefunguje, na čele ktorej je jednoducho skorumpovaný človek a túto inšpekciu takisto treba vyčleniť mimo finančnú správu, spod kontroly vedenia finančnej správy, aby reálne kontrolovala, reálne mala výsledky.
A. Záborská, poslankyňa: (2002-02-08):
Dovoľte mi, aby som nie celkom súhlasila s týmto názorom. Samozrejme, že my všetci oceňujeme, že máme šťastie žiť v trhovej spoločnosti, kde na základe ponuky a dopytu môže spotrebiteľ rozhodnúť, pre ktorý výrobok sa rozhodne. V lekárnictve alebo v lekárenstve to nie je celkom tak, pretože lekáreň, okrem toho, že je určitým typom obchodu, je aj zdravotníckym zariadením. Poskytovanie liekov je zároveň zdravotníckou starostlivosťou. Liek nie je tovar ako hociktorý iný tovar, je to minimálne špecifický tovar, pretože naň nemôže byť použitá reklama a spotreba lieku závisí od predpisu lekára a predpis lekára závisí od zdravotného stavu obyvateľstva. To znamená, že zisk lekárnika v spoločnosti, kde platia určité etické a právne predpisy, je v istom slova zmysle regulovaný. Hovoríme, že pri približovaní sa k právu Európskej únie by sme mali umožniť túto voľnosť trhu. Určitá regulácia v lekárňach existuje vo väčšine štátov Európskej únie. V susednom Rakúsku platia prísne kritéria na demografické a geografické udeľovanie licencií a pokiaľ ide o to, že lekárnik sa nemôže odvolať, ak dá lekárnická komora záporné stanovisko, rovnako sa môže odvolať pred súdom, ako keď dá záporné stanovisko, ako keď dá kladné stanovisko. Samozrejme, že pripúšťajú predkladatelia, že bude rozhodovať o tom v súčasnej dobe krajský úrad, po prenose kompetencií vyšší územný celok, ale práve v etickej a odbornej spôsobilosti, či krajský úrad alebo vyšší územný celok nie je kompetentný na to, aby posudzoval etickú a odbornú spôsobilosť. Toto musia posúdiť stavovské organizácie a myslím, že pri podnikaní v lekárnictve je práve tento dokument, ktorý treba na vydanie licencie, ten najdôležitejší. Ďakujem pekne. Zároveň chcem v zmysle rokovacieho poriadku § 73 ods. 3 písm. b) dať návrh, aby sa nepokračovalo v rokovaní o tomto návrhu zákona. Ďakujem pekne.
Solymos, László, poslanec NR SR (2010-10-21):
Ďakujem pekne. Pán predsedajúci, dajte, prosím, hlasovať o zákone ako celku s odporúčaním gestorského výboru schváliť.
Blanár, Juraj, podpredseda NR SR (2021-11-02):
Pán poslanec Kamenický, ospravedlňujem sa, ale urobil som chybu, lebo pán minister bol v záverečnom slove, takže vám beriem slovo. A ešte raz sa ospravedlňujem aj pani poslankyniam, pánom poslancom. Pán minister, ak by ste chceli na to reagovať, tak vám dám možnosť. Stalo sa, ak máte záujem. Nie. Pán spravodajca, termín hlasovania, nech sa páči.
Ďuriš Nicholsonová, Lucia, podpredsedníčka NR SR (2017-12-01):
Pán poslanec Heger.
Danko, Andrej, predseda NR SR (2020-02-25):
Poslanec Dostál.
Galek, Karol, poslanec NR SR (2016-10-26):
Iba keby ste mohli poprosiť niekoho.
Laššáková, Jana, podpredsedníčka NR SR (2014-10-16):
Na vystúpenie pána poslanca s faktickou poznámkou pán poslanec Chren. Končím možnosť prihlásiť sa s faktickými poznámkami. Nech sa páči, pán poslanec.
P. Paška, predseda NR SR: (2009-04-15):
Pán minister dopravy Ľubomír Vážny uvedie teraz v prvom čítaní vládny návrh zákona, ktorým sa mení a dopĺňa zákon č. 143/1998 Z. z. o civilnom letectve  (letecký zákon) a o zmene a doplnení niektorých zákonov v znení neskorších predpisov . Je to tlač 1020. Nech sa páči, máte slovo, pán minister.
P. Paška, predseda NR SR: (2009-09-10):
Pán poslanec Kovačócy bude uvádzať hlasovanie v druhom čítaní o vládnom návrhu zákona č. 190 o strelných zbraniach. Je to návrh, ktorý prerokúvame v skrátenom legislatívnom konaní, tlač je pod číslom 1165. (Hlasovanie o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov.)
Kadúc, Miroslav, poslanec NR SR (2014-12-11):
Ďakujem pekne, pán predsedajúci, jediný poslanec SMER-u v tejto sále. Vážené poslankyne, vážení poslanci, dovoľte, aby som v zmysle § 83 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Predmetný návrh ústavného zákona spĺňa po formálnoprávnej stránke náležitosti uvedené v rokovacom poriadku a legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh ústavného zákona prerokoval ústavnoprávny výbor, ktorý ho navrhol aj ako gestorský, s tým, aby gestorský výbor prerokoval uvedený návrh zákona v druhom čítaní do 32 dní od prerokovania návrhu ústavného zákona v Národnej rade v prvom čítaní. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Hraško, Igor, poslanec NR SR (2015-07-01):
Ďakujem za slovo. No výnimočne budem súhlasiť s tým, čo sa tu povedalo. Ja tvrdím jedno a už to tvrdím dosť dlho, to som tvrdil, ešte keď som nebol v Národnej rade: Čím ľudí kŕmiš, to ti budú jesť. Ak ich budeme kŕmiť odpadom a budeme im tvrdiť, že majú delikatesu, tak oni tomu uveria. Myslím si, že máme dostatok kvalitnej slovenskej hudby, aj tej novej, aj tej možno staršej, a záleží na tom, ako sa to tým ľuďom podá, pretože dá sa spraviť hit aj z úplne takej pesničky, o ktorej by človek nepovedal, že by hitom niekedy mohla byť. Ja uvediem hneď príklad. Možno si spomínate, v dávnejšej minulosti bola taká jedna skupina CHIKI LIKI TU-A a mala pesničku Láska moja, kde si? Proste ja keď som ju počul prvýkrát, hovorím, čo je, preboha, toto? A predstavte si, po pár týždňoch som si ju v aute s kamarátom spieval do roboty cestou v aute. To nebola manipulácia. Proste keď sa človek nad tým zamyslel, tak proste akože pieseň, o ktorej by človek v živote nepovedal, že je. Áno, bola. A proste sme si ju spievali z recesie, z pasie proste a spievali sme si ju. Ona sa potom aj chvíľku hrala v rádiách, potom nejako to prestalo. Ale k tomu dodám, že naozaj dá sa spraviť hit aj zo slovenských piesní. A máme kvalitných slovenských interpretov. Niekto tu však preferuje to, aby sme platili viacej zahraničných interpretov. A mali by sme mať záujem my, aby sa u nás predávali slovenské potraviny. A presne to isté by malo platiť, že by sa mali predávať slovenské pesničky. Tak na jednej strane tvrdíte, tak ako o tom tu hovoril aj kolega, ktorý vystúpil predtým, že musíme mať aj teda určitú sebestačnosť a viac slovenských produktov v obchodoch, a na druhej strane tvrdíte, že pesničky musíme hrať zahraničné. No tak keď to nejde naozaj normálnym spôsobom a tie rádiá sa nevedia spamätať, no tak im to budeme musieť nejakým spôsobom nalajnovať. Ako som už spomínal, my sme už taký zákon predkladali, možno sa ešte môžeme baviť o tých percentách, ale smerovanie by malo byť k tomu... (Prerušenie vystúpenia časomerom.)
Pellegrini, Peter, predseda NR SR (2015-07-01):
Ďakujem pekne, pán poslanec. Na vaše vystúpenie sú štyri faktické poznámky. Končím možnosť prihlásiť sa s faktickými poznámkami. Ako prvý s faktickou je pán podpredseda Číž.
Figeľ, Ján, podpredseda NR SR (2015-11-11):
Nech sa páči, Igor Hraško.
Blaha, Ľuboš, podpredseda NR SR (2024-05-02):
Poslanec Martin Šmilňák.
Jurinová, Erika, poslankyňa NR SR (2017-04-07):
Ďakujem pekne. Pán poslanec Kéry, zabudli ste ale pripomenúť pri tých vypočítavaniach všetkých úspechov, že keď nastúpila vláda Ivety Radičovej v 2010., tak preberala krajinu s deficitom 7,8 percenta. To bolo po bačovaní vašich ministrov Počiatka, Kaliňáka, no však premiéra Fica. A po prvom roku vlády klesol deficit na 4,3 percenta. Takže z čoho mala tá vláda robiť také úžasné opatrenia, ako robíte teraz vy za päť rokov? A nezabudli ste, samozrejme, napočítať všetko, nasčítať, aby to lepšie vyzeralo. Veď, chvalabohu, že aspoň v tejto oblasti vykazujete podľa mňa úplne prirodzené zlepšenie, lebo celá Európa sa zlepšuje v tomto. Aj v zamestnanosti, aj v produktivite, vo všetkom. Takže boli by ste už naozaj úplne čudní, ak by ste, ak by sa vám nepodarilo držať tieto čísla. Odporúčala by som vám, aby ste si prečítali článok dnes, ktorý, robil ho, bol na Denníku N a robil ho riaditeľ (smiech v pléne), riaditeľ zariadenia, kde sa teraz nachádza jedna klientka zariadenia Čistý deň, bývalá klientka, pána riaditeľa Gábriša. Prosím vás, prečítajte si, tam možnože uvidíte tie spôsoby práce, tie spôsoby práce, aké používajú v ich zariadení. Hovorili ste, obhajovali ste, že minister, že však je samozrejmé, že minister dôveroval viac prokuratúre a súdom. Ja stále ale nerozumiem, že čo vlastne, o čo vám vlastne išlo, keď ste to hovorili, pretože stále sú tie trestné oznámenia neukončené. Ony neboli vyvrátené, že sa to nestalo. Takže tie podozrenia stále existujú. Žiadna prezumpcia neviny, tunak ide o opatrenia sociálnoprávnej ochrany detí. Toto ide o opatrenia sociálnoprávnej ochrany, o... (Prerušenie vystúpenia časomerom.)
Bublavý, Dušan, poslanec NR SR (2017-02-07):
... môže si kúpiť aj pán kolega Budaj za stravné lístky mäso, akékoľvek potraviny a navariť si oveľa lacnejšie a čo mu chutí. Čiže tam si myslím, že treba hovoriť pravdu. A to, že ja chodievam na nákupy, aby som nechodil po niekoľkých obchodných domoch, idem do Tesiek a vám môžem povedať otvorene a pravdivo, Nové Mesto nad Váhom, Tesco, alebo Trenčín, vám vyselektujú pekne nákup, žiadne oblečenie, žiadnu drogériu, žiadny alkohol, žiadne cigarety si nekúpite za tieto gastrolístky. Ja to tu nechcem obhajovať, nejaké reťazce, ale som to musel povedať. Neveríte tomu, ale je to tak, lebo nechodíte nakupovať. Ja robím rodine nákupy a zapájam sa, keď mám čas a som doma, a mám toho dosť na rováši, ale to je na mne. Keď sa chcete zodrať, tak ja som pripravený pomáhať rodine aj takýmto spôsobom. Takže prevádzam nákupy potravín. A keď mám čas v nedeľu, aj uvarím dobrý obed za slušné, lacné gastrolístky.
Podmanický, Ján, poslanec NR SR (2020-07-09):
Ďakujem za slovo. Ja rovnako ako pán poslanec Taraba chcem oceniť tento prvý krok, s ktorým prišli poslanci vládnej strany. Rovnako to vnímam ako začiatok nejakej diskusie o tom, či dieťa si zaslúži ochranu už od počiatku. Paradoxne máme v parlamente zákon, novelu Trestného zákona, ktorá má rozšíriť dopady, trestné dopady týrania zvierat. Chcem pripomenúť, že napríklad vajíčko orla kráľovského keď niekto úmyselne zničí, tak sa môže dopustiť trestného činu. Čiže vajíčko orla kráľovského chránime trestným zákonom, ale vajíčko človeka, keď to tak obrazne poviem, to môžeme zabiť v podstate kedykoľvek, z akéhokoľvek dôvodu. To chránené nie je. Ja si myslím, že ten predložený návrh, ktorý predkladá pani poslankyňa Záborská, nemôže vadiť žiadnemu liberálovi v tomto pléne. To, že žena, ktorá je v ťažkej životnej situácii, rozhoduje sa o tom, ako ďalej naložiť so svojím životom – aj s počatým životom v sebe –, že jej podáme pomocnú ruku, či už sociálnymi, ekonomickými opatreniami, alebo tým, že jej poskytneme viac informácií. Povieme jej, že existujú organizácie, ktoré jej budú vedieť pomôcť, aby mohla donosiť svoje dieťa. Prosím vás pekne, kto s týmto môže mať problém, to mi povedzte. To vami deklarované právo ženy rozhodnúť sa, sa týmto, týmto zákonom sa neberie, len sa dáva väčšia pomoc a podpora tým ženám, ktoré sú v tejto ťažkej životnej situácii. Na tom by sme sa mali zhodnúť aj s najväčšími liberálmi. Preto vás chcem, vážení kolegovia, poprosiť, aby ste zahlasovali za ochranu našich detí. (Potlesk.)
Andreánsky, Ladislav, poslanec NR SR (2019-10-22):
Dajte, prosím, hlasovať o bode 37 spoločnej správy, ktorý požiadala vyňať na osobitné hlasovanie pani poslankyňa Sárközy, s odporúčaním gestorského výboru schváliť, nakoľko bol v rozprave podaný komplexnejší a prepracovanejší pozmeňujúci návrh.
Bugár, Béla, poslanec NR SR (2013-05-30):
Ďakujem pekne, pani predsedajúca. Pán poslanec Matovič, vy tu stále používate a citujete, že ako sa volá a čo to je za našu stranu, strana spolupráce. Vyzývate nás, aby, aby sme spolupracovali povedzme aj pri riešení tohto problému, a pritom – či vy alebo aj, aj kolega Lipšic – sami navrhujete bez toho, že by ste sa opýtali tých, ktorých sa to týka, že ako to riešiť. Vyzývate nás, že aby sme hlasovali za, lebo potom chceme asi týmto návrhom alebo takýmito návrhmi kampaňovať. Viete, kto robí povedzme kampaň a používa túto tému? To nie sme my. To nie sme my. My sme urobili to, čo má urobiť každý poslanec, kto má určité pochybnosti, nech sa obráti na Ústavný súd. Áno, bohužiaľ, Ústavný súd čaká, ja neviem na čo. Hovoríte, že, alebo ste povedali, že musíme chrániť záujmy Slovenskej republiky. No ďakujem pekne za také chránenie záujmov Slovenskej republiky, keď takýmito zákonmi minimálne jednu časť občanov vyháňate, ktorí nič zlé nerobia. Čoho sa bojíte? Čo? Ako bude škodiť občan Slovenskej republiky, ktorý si na základe povedzme aj hlúpeho zákona Orbánovho prijme nejaké povedzme štátne občianstvo Maďarskej republiky? Ako bude škodiť? Bude tu hádzať granáty? Alebo ja neviem, čo bude robiť? Najväčší problém, viete, je v tom, že hovoríte, že to je kompromisné riešenie. Mali by sme pristúpiť na kompromis. Pán poslanec, musíte si uvedomiť jednu vec. Nikdy na taký kompromis nikto z nás nemôže pristúpiť, ktorý minimálne jednu časť občanov diskriminuje. Napríklad aj tak, že problémy ostatných vyriešime, ale týchto nie. Hovoríte, že bude tu Jobbik nejak kampaňovať. Nevyvolávajte hystériu, pán poslanec. Vy ste kampaňovali napríklad bilbordmi v Maďarsku. Bola hystéria? Nie. To vyvolávate len vy.
Paška, Pavol, predseda NR SR (2012-07-31):
(Hlasovanie.) 143 prítomných, 62 za, 79 proti, 1 sa zdržal, 1 nehlasoval. Návrh sme neschválili.
Jahnátek, Ľubomír, minister pôdohospodárstva a rozvoja vidieka SR (2014-04-03):
Vážený pán poslanec, v mene ministra školstva, vedy, výskumu a športu, ktorého dnes zastupujem, vám ďakujem za položenú otázku a dovoľte mi prečítať odpoveď pána ministra Dušana Čaploviča. Vážený, citujem, vážený pán poslanec. Dovoľujem si vám naraz odpovedať na obe vaše otázky pod číslom 2 a 4, keďže vecne spolu úzko súvisia. Čo sa týka mojej podpory vzniku súkromnej vysokej školy Goethe Uni Bratislava, uvádzam, že podpora moja ako ministra školstva, ako aj podpora vlády Slovenskej republiky bola projektu poskytnutá z dôvodu, že vysoká škola Goethe Uni Bratislava prináša do slovenského univerzitného priestoru, ktorý je v súlade s bolonskou iniciatívou súčasťou celoeurópskeho univerzitného priestoru, významný počet nemecky hovoriacich pedagógov z Nemecka a Rakúska, ako aj potenciál významného počtu študentov z týchto krajín. Výučba sa uskutočňuje prevažne v nemeckom jazyku. Ako iste sám uznáte, na Slovensku pôsobí množstvo spoločností, ktoré majú nemecký a rakúsky kapitál. Previazanosť slovenskej ekonomiky na nemeckú a rakúsku je veľmi významná. Uvedené kladie požiadavky aj na kvalitnú prípravu budúcej pracovnej sily a na užšie prepojenie vzdelávacích systémov Slovenska a oboch štátov. Vážený pán poslanec, pokiaľ ide o školu Hochschule Fresenius, dovoľujem si uviesť veci na pravú mieru. Vzhľadom na to, že na Slovensku zamestnávatelia vyjadrujú nespokojnosť s absolventmi vysokých škôl, najmä s nedostatkom absolventov technicky a prírodovedne orientovaných študijných odborov bakalárskeho štúdia, mám záujem podporovať práve technicky, prírodovedne či informaticky zamerané štúdium. V tomto volebnom období za prioritu v oblasti vysokých škôl považujeme profesijne orientované vysokoškolské vzdelávanie a prepájanie vysokoškolského vzdelávania s praxou. Zároveň poukazujem na skutočnosť, že vysoké školy zo zahraničia majú možnosť pôsobiť v Slovenskej republike nielen cestou zakladania nových súkromných vysokých škôl. Zákon o vysokých školách upravuje možnosť, aby sa vysoká škola so sídlom na území členského štátu uchádzala o udelenie oprávnenia na pôsobenie na našom území podľa právnych predpisov členského štátu jej sídla. Zatiaľ prebehli výlučne prvotné informatívne rokovania o možnosti zriadenia vyššej odbornej školy, to jest strednej školy, a možnostiach pôsobenia pobočky vysokej školy Fresenius v Banskej Bystrici. V prípade vysokej školy by išlo výlučne o bakalársky študijný program pre praktické, technické vzdelávanie a pre prax. Upozorňujem, že projekt je zatiaľ v rovine všeobecných úvah, oficiálny návrh zatiaľ nebol na ministerstvo školstva predložený. Celý proces zriadenia novej školy je pritom minimálne dvojročný s väzbou na stanovisko akreditačnej komisie a vlády Slovenskej republiky. Vážený pán poslanec, ďakujem vám za vašu pozornosť. Koniec citátu. Vážená pani predsedajúca, skončil som.
Šutaj Eštok, Matúš, minister vnútra SR (2023-11-23):
Dobre, tak budem reagovať potom ako minister, krajského súdu, aby som bol spravodlivý, aby som... Ďakujem.
Laurenčík, Milan, podpredseda NR SR (2021-11-02):
Prosím, prezentujme sa a hlasujme o pozmeňujúcom návrhu pána poslanca Šíbla. (Hlasovanie.) Prítomných 129, za 84, proti 9, zdržalo sa 36, hlasovali všetci prítomní. Konštatujem, že pozmeňujúci návrh pána poslanca Šíbla sme schválili. Pán spravodajca, ďalšie návrhy.
Glváč, Martin, podpredseda NR SR (2016-09-07):
Ďakujem pekne. S faktickou poznámkou jedna pani poslanky..., dvaja poslanci. Ukončujem možnosť prihlásiť sa s faktickými poznámkami. Nech sa páči, pani poslankyňa Vaľová.
Jurinová, Erika, podpredsedníčka NR SR (2013-09-18):
Pán poslanec Frešo.
Kotleba, Marek, poslanec NR SR (2022-02-25):
Pročko, buď tam ticho, neotravuj, alebo poď sem si sadnúť vedľa mňa! (Ruch v sále.) Čiže, pani poslankyňa, opäť, vy ste hlasovali za tú zmluvu a táto zmluva robí z nás jeden veľký terč. Vy ste hlasovali za tú zmluvu s Amerikou, ktorá prináša vojnu do celého sveta. Preto, prosím vás, ako môžete toto povedať, že súhlasíte so všetkými vládami od roku ´98, keď v roku ´99 tí vaši priatelia z Ameriky bombardovali slovanský srbský národ a vtedy ste určite nikto z vás, ani čo tu sedíte, nevydávali rôzne uznesenia, sťažnosti a nevyplakávali ste kade-tade. Takisto keď Amerika priniesla vojnu, či už to bolo do Iraku, do Sýrie, alebo do mnohých krajín, tak vyjadrovali ste sa k tomu, ľutovali ste ten národ? Bolo vám to absolútne ukradnuté, pretože vaši chlebodarcovia z Ameriky si iba robili svoju politiku svetového vládcu. (Ruch v sále.)
B. Bugár, podpredseda NR SR: (2005-06-23):
(Hlasovanie.) Prítomných je 143 poslancov, za návrh 70, proti 1, zdržalo sa 70, nehlasovali 2. Konštatujem, že tento návrh nedostal dostatočnú podporu, nebol schválený.
Bugár, Béla, podpredseda NR SR (2017-12-06):
Pán poslanec Blaha.
Osuský, Peter, poslanec NR SR (2010-12-14):
Vážený pán predseda, vážená snemovňa, ďakujem. V rozprave k tomuto zákonu vystúpil jediný poslanec. Nikto v rozprave nepodal žiadne návrhy podľa § 73 ods. 3, písm. a) a b) rokovacieho poriadku Národnej rady Slovenskej republiky. V súlade s mojím odporúčaním a s návrhom predsedu Národnej rady Slovenskej republiky, prosím, pán predseda, dajte hlasovať o tom, že Národná rada Slovenskej republiky prerokuje predmetný návrh zákona v druhom čítaní.
Laššáková, Jana, podpredsedníčka NR SR (2014-06-03):
Pán poslanec Lipšic, nech sa páči. (Ruch v sále.) Páni poslanci, poprosím vás, zachovajte pokoj. Pán poslanec Lipšic, nech sa páči. Pán poslanec Kuffa! Nech sa páči, pán poslanec Lipšic. Dajte pánovi poslancovi dve minúty.
Bugár, Béla, podpredseda NR SR (2019-06-19):
Pán poslanec Martinák, nech sa páči.
Paška, Pavol, predseda NR SR (2013-02-14):
Aké je odporúčanie gestorského výboru?
Jurinová, Erika, podpredsedníčka NR SR (2015-06-19):
Jozef Viskupič, nech sa páči.
Kočiš, Eduard, poslanec NR SR (2023-06-22):
Veľmi pekne ďakujem za slovo, pán predsedajúci. V podstate beriem to, čo povedali predrečníci ohľadne procesu, ohľadne legislatívy, ohľadne právnych náležitostí, čo je prílepok, čo nie je prílepok, naozaj nie som právnik, takže len dedukujem a ďakujem za vysvetlenie a uvedenie do problematiky aspoň v takejto zrýchlenej podobe. Ale v čom sa naozaj vyznám a čomu naozaj rozumiem, to je problematika sociálnych vecí a v tomto nemôžem absolútne súhlasiť, že tento pozmeňujúci návrh zákona, to znamená 200 eur na dieťa, je vôbec pravdivý, a to, že chcete zachovať aj po 1. 1. 2024, vám zároveň neberiem, ale tvrdím, že je to hlúposť. Matka v Prešove pracujúca za minimálnu mzdu ako samoživiteľka dvoch detí jednoducho má nárok podľa vašej teórie na 280 eur. Čo je zase kardinálna hlúposť, pretože v skutočnosti jej príde necelých 165 euro. A za škôlku jej mesto Prešov z pôvodných 37,50 zvýšilo už teraz pred letom na 89,60. Tak ja sa chcem spýtať, pán kolega Šefčík, kde tá matka vlastne ušporí peniaze a koľko jej vlastne zostane. Veľmi pekne ďakujem.
Hlina, Alojz, poslanec NR SR (2013-07-02):
Nie. Nejde o kamery, mne to je úplne jedno, pán predseda, či kamery-nekamery. (Povedané súbežne s predsedajúcim.) Robíte si s týmto parlamentom, čo chcete. Nie je to prvýkrát, nie je to druhýkrát, je to veľakrát. Odhlasujte si, že Slovensko patrí vám na základe zákona, ale nemôžte si teraz dať hlasovať o tom, že Slovensko patrí vám.
Viskupič, Jozef, poslanec NR SR (2016-05-18):
Poďme teda rozkódovať, čo je tá demagógia, keď hovoríte, pán poslanec Gál, a teda vynechajme entitu vlády. Koho je tu viacej? Vy ste väčšina, preto máte vládu. Menšina predložila 40 návrhov zákonov. Čo ste robili vy? Normálne to rozkódujme teda, keďže teda vláda nestihla, čo robili vládni poslanci, je ich tu viac. Tých, ktorých je menej, priniesli sem návrhy zákonov, pretože majú záujem zmeniť podnikateľské prostredie. Bol to ich volebný program, volebný program chcú naplniť, dali si toľko práce, že do tohto pléna priniesli návrhy zákonov. Sú len z opozície. Čo robili vládni poslanci? V zmysle parlamentnej demokracie je vládnych poslancov viacej, čiže by tu mohlo byť viacej návrhov zákonov. Ak sa teda chceme baviť o demagógii a o tom, o čo nám ide; nevykrikujte po mne; tak je toto demagógia, pretože okrem toho, že vláda má legislatívnu iniciatívu, vy ste sa uchádzali o mandát mať legislatívnu iniciatívu ako poslanec Národnej rady. Nerobte demagógiu, pretože toto vám už nikto neuverí. A druhú vec, vás často trápi nejaký PR. Nie, nie je to PR, pretože čo robíme tu, je, že aj o váš hlas sa práve tu a teraz a na tejto diskusii uchádzame. Čiže pýtate sa, o čo nám teda ide? Pán poslanec Gál, ide nám o váš hlas, aby ste podporili 40 legislatívnych návrhov, ktoré zlepšujú podnikateľské prostredie, a teda zlepšujú podmienky na to, aby vznikala na Slovensku práca. Netočme to účelovo a politicky tam, kde to vôbec nie je. To čo ste predviedli, je demagogické a politikárčenie. Predložte návrhy zákonov a bavme sa o nich. (Potlesk.)
Ďuriš Nicholsonová, Lucia, podpredsedníčka NR SR (2018-10-18):
Pán poslanec Paška.
Laurenčík, Milan, podpredseda NR SR (2021-06-22):
Vážené panie poslankyne, vážení páni poslanci, otváram tretí rokovací deň 32. schôdze Národnej rady Slovenskej republiky. Na dnešnom rokovacom dni o ospravedlnenie požiadali nasledovní poslanci: pán poslanec Dominik Drdul, Ján Ferenčák, Ján Mičovský a Erik Ňarjaš. O ospravedlnenie neúčasti z dôvodu práceneschopnosti požiadali páni poslanci Jozef Bubnár a Ján Kerekréti. Podľa odsúhlasenej zmeny programu pristúpime k prvému čítaniu o vládnom návrhu zákona o Národnom inštitúte pre hodnoty a technológie, hodnotu a technológiu v zdravotníctve a o zmene a doplnení niektorých zákonov. Vládny návrh zákona je uverejnený ako tlač 561. Návrh na jeho pridelenie na prerokovanie výborom je v rozhodnutí č. 572. Teraz poprosím pána ministra zdravotníctva Slovenskej republiky Vladimíra Lengvarského, aby vládny návrh zákona uviedol. Pán minister, nech sa páči, máte slovo. (Rokovanie o vládnom návrhu zákona o Národnom inštitúte pre hodnotu a technológie v zdravotníctve a o zmene a doplnení niektorých zákonov , tlač 561.)
Halák, Robert, poslanec NR SR (2021-03-18):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Pellegrini, Peter, predseda NR SR (2024-01-17):
Pán poslanec Pollák.
Bugár, Béla, podpredseda NR SR (2019-02-01):
Ďakujem, pani poslankyňa. Otváram všeobecnú rozpravu. Písomnú prihlášku som nedostal. O slovo prvý požiadal pán poslanec Dostál.